หว่ามก๋อ ยังปกคลุมตอนกลางของไทย อันดามันและอ่าวไทย คลื่นสูง 2-3 ม.
วันที่ 17 กันยายน ตลอดค่ำคืนที่ผ่านมาหลายพื้นที่มีฝนตกอย่างต่อเนื่อง และคาดว่าจะตกแบบนี้ต่อไปจนถึงสุดสัปดาห์ เนื่องจากหย่อมความกดอากาศต่ำ หรือตอนนี้เรียกว่า หย่อมฝน ที่เกิดจากการสลายตัวของพายุหว่ามก๋อ จะค่อยๆ เคลื่อนตัวผ่านไปตามจุดต่างๆ โดยเช้านี้หย่อมฝนเคลื่อนมาปกคลุมในพื้นที่ภาคอีสานตอนล่าง ภาคกลาง ภาคตะวันออก และในบริเวณประเทศกัมพูชา และจะมีกำลังแรงขึ้นในช่วงเย็น,ส่วนในช่วงกลางดึกหย่อมฝนดังกล่าวจะเคลื่อนไปปกคลุมทางตอนใต้ของประเทศพม่า นั่นก็หมายความว่าเมื่อความชื้นเพียงพอ ก็จะสามารถทำให้พื้นที่ที่มีหย่อมฝนปกคลุมมีฝนตกอย่างต่อเนื่อง นอกจากนี้หย่อมฝนดังกล่าวยังถือว่าเป็นปัจจัยสำคัญในการเหนี่ยวนำให้กระแสลมตะวันตกเฉียงใต้ ยังคงมีกำลังแรงในระยะนี้ ซึ่งส่งผลโดยตรงให้คลื่นลมในฝั่งอันดามันตอนบน และอ่าวไทยยังคงแรง ทำให้คลื่นสูงประมาณ 2-3 เมตร โดยเฉพาะบริเวณที่มีฝนฟ้าคะนองคลื่นอาจจะสูงมากกว่า 3 เมตร,ในขณะที่ภาพถ่ายดาวเทียมเช้านี้พบว่า บริเวณภาคเหนือ มีเมฆชั้นกลางเป็นส่วนมาก ในขณะที่ภาคอีสาน มีเมฆชั้นต่ำและชั้นสูงเป็นส่วนมาก มีเมฆฝนเล็กน้อยบริเวณทางตอนล่างของภาค,ภาคกลาง มีเมฆชั้นต่ำ ชั้นกลาง และชั้นสูงเป็นส่วนมาก มีเมฆฝนกระจายอยู่ทั้งบริเวณตอนบนและตอนล่างของภาค ส่วนภาคตะวันออก มีเมฆชั้นต่ำและชั้นสูงเป็นส่วนมาก มีเมฆฝนในกระจายอยู่ทั่วทั้งภาค และภาคใต้ มีเมฆชั้นกลางและชั้นสูงเป็นส่วนมาก พบเมฆฝนบริเวณตอนบนของภาค,โดยการคาดการณ์ปริมาณฝนสะสมวันนี้ พบว่าตลอด 24 ชั่วโมง คือ ตั้งแต่ 7 โมงเช้าวันนี้ไปจนถึง 7 โมงเช้าวันพรุ่งนี้ พื้นที่ที่มีปริมาณฝนสะสมจำนวนมากนั้น ส่วนใหญ่ยังคงกระจายตัวในหลายพื้นที่ ตั้งแต่ภาคกลางตอนล่าง ภาคอีสานตอนล่าง ภาคตะวันออก ฝั่งตะวันตกของประเทศ และภาคใต้ แต่ภาพรวมปริมาณฝนสะสมจะลดลงกว่าช่วง 1-2 วันที่ผ่านมา โดยพื้นที่ที่คาดการณ์ว่าจะมีปริมาณฝนสะสมมากที่สุด คือ ภาคใต้ตอนบน และภาคตะวันออก,และจากการคาดการณ์สถานการณ์ฝนตลอดทั้งวัน พบว่า ช่วงสายวันนี้กลุ่มฝนจะปกคลุมในบริเวณภาคกลางตอนล่าง ภาคอีสานตอนล่าง และภาคตะวันออก โดยจะตกหนักหน่อยบริเวณจังหวัดอุบลราชธานี ศรีสะเกษ ระยอง จันทบุรี และตราด ช่วงเที่ยงกลุ่มฝนยังคงตกในบริเวณเดิม แต่จะขยายกินพื้นที่ขึ้นไปทางตอนบนมากขึ้น ปกคลุมเพิ่มบริเวณภาคกลาง และภาคอีสานตอนกลาง, ช่วงบ่ายกลุ่มฝนจะตกครอบคลุมพื้นที่ภาคกลาง ภาคอีสาน และภาคตะวันออก โดยจะตกหนักบริเวณจังหวัดมหาสารคาม ร้อยเอ็ด ยโสธร ศรีสะเกษ ชลบุรี ระยอง จันทบุรี และตราด ฝั่งตะวันตกมีตกปานกลางถึงหนักบริเวณราชบุรี เพชรบุรี และประจวบคีรีขันธ์ และจะตกในบริเวณดังกล่าวไปจนถึงช่วงค่ำ และตกหนักขึ้นในบางพื้นที่ ส่วนภาคในภาคอีสาน และฝั่งตะวันตกของประเทศ, ,ในขณะที่ฝนใต้วันนี้ ทั้งฝั่งอันดามันและอ่าวไทย ยังคงมีฝนตกอย่างหนาแน่นตั้งแต่ในช่วงเช้า เน้นตกบริเวณตอนบนจนถึงกลางของภาค โดยจะตกหนักหน่อยบริเวณตอนบนของภาค ส่วนในช่วงบ่ายจะมีกลุ่มฝนค่อยๆ เคลื่อนเข้ามาปกคลุมยังบริเวณตอนล่างเพิ่มมากขึ้นใน 3 จังหวัดชายแดนภาคใต้ ช่วงค่ำกลุ่มฝนตอนกลางของภาคลดลง เหลือเพียงตอนบนของภาค ส่วนทางตอนล่าง จะค่อยๆ ขยับขึ้นมาตกกินพื้นที่มากขึ้น ไปจนถึงช่วงดึก,จากฝนที่ตกลงมาอย่างต่อเนื่อง ประกอบกับเมฆที่หนาตา ทำให้อุณหภูมิความรุ้สึกร้อนวันนี้ยังคงทรงๆ เหมือนในช่วงที่ผ่านมา คือมีอากาศเย็นสบายถึงร้อนโดยทั่วไปเท่านั้น สูงสุดวันนี้คาดว่าจะอยู่ที่ประมาณ 34-35 องศาเซลเซียส ในบริเวณพื้นที่ภาคกลาง,ส่วนสภาพอากาศในแต่ละภาค,ภาคเหนือ มีเมฆมาก กับมีฝนฟ้าคะนองกระจาย ร้อยละ 60 ของพื้นที่ และมีฝนตกหนักบางแห่ง ส่วนมากบริเวณจังหวัดตาก กำแพงเพชร พิจิตร พิษณุโลก และเพชรบูรณ์ อุณหภูมิต่ำสุด 23 องศาเซลเซียส อุณหภูมิสูงสุด 36 องศาเซลเซียส,ภาคตะวันออกเฉียงเหนือ มีเมฆมาก กับมีฝนฟ้าคะนองเกือบทั่วไป ร้อยละ 70 ของพื้นที่ และมีฝนตกหนักบางแห่ง ส่วนมากทางบริเวณจังหวัดสกลนคร นครพนม อุบลราชธานี ศรีสะเกษ สุรินทร์ บุรีรัมย์ และนครราชสีมา อุณหภูมิต่ำสุด 23 องศาเซลเซียส อุณหภูมิสูงสุด 32 องศาเซลเซียส,ภาคกลาง มีเมฆมาก กับมีฝนฟ้าคะนองเกือบทั่วไป ร้อยละ 80 ของพื้นที่ และมีฝนตกหนักบางแห่ง ,บริเวณจังหวัดนครสวรรค์ ลพบุรี สุพรรณบุรี กาญจนบุรี และราชบุรี อุณหภูมิต่ำสุด 24 องศาเซลเซียส อุณหภูมิสูงสุด 34 องศาเซลเซียส,ภาคตะวันออก มีเมฆมาก กับมีฝนฟ้าคะนองเกือบทั่วไป ร้อยละ 80 ของพื้นที่ และมีฝนตกหนักถึงหนักมาก บางแห่งบริเวณจังหวัดนครนายก ปราจีนบุรี สระแก้ว ชลบุรี ระยอง จันทบุรี และตราด อุณหภูมิต่ำสุด 24 องศาเซลเซียส อุณหภูมิสูงสุด 27 องศาเซลเซียส ทะเลมีคลื่นสูง ประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร,ภาคใต้ (ฝั่งตะวันออก) มีเมฆมาก กับมีฝนฟ้าคะนองเกือบทั่วไป ร้อยละ 80 ของพื้นที่ ส่วนมากบริเวณจังหวัดเพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช พัทลุง และสงขลา อุณหภูมิต่ำสุด 25 องศาเซลเซียส อุณหภูมิสูงสุด 34 องศาเซลเซียส ทะเลมีคลื่นสูง ประมาณ 2 เมตร,ภาคใต้ (ฝั่งตะวันตก) มีเมฆมาก กับมีฝนฟ้าคะนองเกือบทั่วไป ร้อยละ 80 ของพื้นที่ และมีฝนตกหนักถึงหนักมากบางแห่งส่วนมากบริเวณจังหวัดระนอง พังงา ภูเก็ต กระบี่ ตรัง และสตูล อุณหภูมิต่ำสุด 25 องศาเซลเซียส อุณหภูมิสูงสุด 31 องศาเซลเซียส ทะเลมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร,กรุงเทพมหานครและปริมณฑล มีเมฆมาก กับมีฝนฟ้าคะนองเกือบทั่วไป และมีฝนตกหนักบางแห่ง มีโอกาสเกิดฝน 51 เปอร์เซ็นต์ ในร้อยละ 80 ของพื้นที่ อุณหภูมิต่ำสุด 24 องศาเซลเซียส อุณหภูมิสูงสุด 31 องศาเซลเซียส
หย่อมความกดอากาศต่ำเคลื่อนปกคลุมพื้นที่ภาคอีสานตอนล่าง ภาคกลาง ภาคตะวันออก และจะมีกำลังแรงขึ้นในช่วงเย็น ส่งผลโดยตรงคลื่นลมฝั่งอันดามันตอนบน และอ่าวไทย มีกำลังแรง คลื่นสูงประมาณ 2-3 เมตร 
หว่ามก๋อ,ฝนตก,น้ำท่วม,หย่อมความกดอากาศต่ำ,หย่อมฝน,พายุ,อันดามัน,อ่าวไทย,คลื่นลมแรง,ทะเล,ข่าว,ข่าวทั่วไทย,ข่าวภูมิภาค,ไทยรัฐออนไลน์